**Zápis z výborovej schôdze dňa 9.6.2018**

Schôdzu zahájil predseda urbáru, prejednávali sa body podľa programu.

Lesný hospodár p.Lachman informoval výbor ktorý ťažbár kde a koľko kubíkov vyťažil od začiatku roka. Upozornil na šírenie sa kalamity v urbárskom lese. Hájnik p.Somora upozornil na šírenie sa škodcov a nedostatočnú prácu pri čistení lesa. Drevo sa musí vyvážať zo skladu s vývoznými lístkami. Bútľaky sa budú vyvážať za zníženú cenu. Výbor rozhodol aby p.Socha ml. ťažbár, prerobil šichtovnicu ktorá nesedí so skutočnosťou a vyjadriť sa o spotrebe nafty ktorú nakúpil aj keď bol traktor pokazený. Prenájom pozemku pod reklamu sa schvaľuje za 50 eur. Cenová ponuka za hangár – p.Homoľa ponúka 999,999 eur, p.Banas ponúka 300 eur, p.Minárik ponúka 600 eur. Je to cenová ponuka za pol skladu a polovicu dvora za rok. Výbor berie na vedomie žiadateľov, bude ich do budúcnosti informovať podľa rozhodnutia. Príspevok na primície sa schvaľuje na 200 eur. Výbor súhlasí zriadiť internetovú stránku, 20 eur mesačne – p.Pňaček. Urbár pokiaľ vyťaží drevo zo súkromnej parcely musí uhradiť škodu. Výbor nariadil predsedovi urbáru zakúpiť telefón s číslom, ktorý bude používať na urbárske účely. Výbor odsúhlasil prejednať výstavbu cesty poza Kýčeru do Jaroviska. Nájomná zmluva na byt pre p.V. Babušáka sa predlžuje na jeden rok.

Prítomný členovia:

Predseda – Bombjak Peter

Podpredseda – Adamec Vladimír

Lesný hospodár – Štefan Lachman

Členovia

* Vajdiar Jaroslav
* Homoľa Vladimír
* Lipničan Ignác
* Hurák Martin
* Socha Jozef
* Ružôň Július
* Masľan Ján